rlitschk/wikidir huggingface dataset:
Liddspinnen (Mesothelae oder ok Liphistiomorpha) sünd en Unnerornen vun de Weevspinnen. Se weert as bannig ollerhaftig ankeken. To de Spinnen, de hüdigendags noch leven doot, höört man bloß een Familie Liddspinnen, dat is de Familie Liphistiidae mit 5 Geslechter un 89 Aarden, to. Se sünd all bloß man in Asien antodrepen. Dat Achterlief, so as dat in allerhand Lee unnerdeelt is, un ok de Lage un de Morphologie vun de Spinnwoorten sünd Overreste vun ollere Vorwesers vun de Spinnen un finnt sik so nich mehr bi de Vagelspinnendeerter un bi de Echten Weevspinnen. Man dat gifft ok noch annere Unnerscheede in de binnere un ütere Anatomie, wo se sik in verscheelt. Dat gifft ok Spinnenforschers, de sorteert de Liddspinnen anners in un seggt, to de Liddspinnen hören de twee Familien Liphistiidae un Heptathelidae mit fiev Geslechter un 80 Aarden. Ofschoonst de Liddspinnen ollerhaftig utseht un wohrschienlich bannig oold sünd, konn bitherto bloß een enkelte fossile Aart to düsse Grupp toordent weern: Palaeothele montceauensis (Selden, 1996) stammt ut de Fossillagersteed Montceau-les-Mines (Massif Central) ut dat Karbon. De Aart is bi keen Familie insorteert wurrn, man vunwegen de Keevklauen höört se up jeden Fall nich to de hüdige Familie vun de Liphistiidae.
De Grote Huusspinn(e) (Eratigena atrica; Syn.: Tegenaria atrica), ok bloß Huusspinne nöömt, is een vun tominnst acht Aarden ut dat Geslecht vun de Winkelspinnen (Eratigena). Mank de Weevspinnen is se de gröttste Aart in Düütschland un leevt in Höhlen un Hüser. 2008 weer se de „Spinn vun dat Johr“. As „Huusspinne“ weert in Düütschland noch annere Aarden betekent. Neven de Grote Huusspinne sünd dat de Huusspinne (Tegenaria domestica Syn. T. derhami un T. domesticus), de Muerwinkelspinne (Tegenaria parietina) un de Rostspinne (Tegenaria ferruginea Syn. Malthonica ferruginea) De Grote Huusspinne kann een slank dör’nanner bringen mit annere Aarden ut dat Geslecht Eratigena. Um ganz seker to ween, möss een up de Farv vun de Been, dat Muster up’e Bost un denn binnern Bo vun Pedipalpen (Heken) un Epigyne (Seken) kieken. De grote Huusspinne is in ganz Europa tohuse, man ok in Zentralasien un Noordafrika. Na Noordamerika is se hensleept wurrn un hett sik dor utbreedt as en Neozoon. Se siedelt in de matigen Zonen, wo dat dröge un schuult is bit hen to 800 m Hööchde. Höger is se man roor antodrepen. Leven deit se sunnerlich in Höhlen, in drögen un warmen Loofwoold, in Boomhöhlen un Stollen, dorto ok in Hüser,
Eutychianus (vun greeksch Eutychianos = „de Beglückte“, kört Eutychian; † 7. Dezember 283) weer van 275 bit 283 Bischop vun Rom. Sien Graffinschrift wurr in de Calixtus-Katakombe in Rom opdeckt. Eutychian sien Gedenkdag is de 7. Dezember. Över Leven un Wark vun Eutychian is so good as nix bekannt, sülvst de Daten vun sien Amtstiet sünd nich seker. Den Liber Pontificalis nah weer he 8 Johr un 11 Maant Bischop vun Rom, also Paapst, van' 4. Januar 275 bit to'n 7. Dezember 283. De Karkenhistoriker Eusebius von Caesarea schrifft allerdings, dat Eutychian dit Amt blots 10 Maant lang bekleed harr. Legenden nah hett he dat Segnen vun Wiendruuven un Bohnen up den Altar tolaaten un sall 324 Merteler mit sien eegen Hannen begraven hemm. Eenig Historiker hemm Twiefel an disse Överleefern, wiel ut de Amtstiet vun Eutychian kien gröttere Verfolgungen bekannt sünd un dat Segnen vun de Feldfrüchte allgemeen en latererer Periood toschreeven wurrd. Friedrich Wilhelm Bautz: Eutychianus. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 1574. Giovanni Maria Vian: Eutichiano. In: Enciclopedia dei Papi. Rom 2000. Indrag in de Catholic Encyclopedia, Robert Appleton Company, New York 1913. Eutychianus. Mehr Biller,
Wehldörp (hoochdüütsch Wehldorf) is en lütten Oort in de Gemeen Cuxhoben in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Olenbrook. To Wehldörp höört ok de Hoff Blink. De Oort liggt in de Masch direkt achtern Diek von de Ünnerelv in Hadeln. Dat Water ut dat Rebeed warrt över Gravens na’n Olenbroker Kanaal hen afföhrt. Vör Wehldörp liggt an de Elv dat Glameyer-Stack. De Naveröörd sünd Müggendörp in’n Oosten, Aßel in’n Süüdoosten, dat Oosterenn von Olenbrook in’n Süden un Olenbrook un Udendörp in’n Westen. De Oort hett fröher to dat Kaspelsgericht Westerenn-Oterndörp von dat Land Hadeln tohöört un von 1852 af an to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort weer ganz fröher Deel von de Gemeen Westerenn Oterndörp. 1929 is de Oort denn aver in de Gemeen Olenbrook wesselt, de an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn is. Sietdem billt Olenbrook binnen de Gemeen en Oortschop, to de ok Wehldörp mit tohöört. Wehldörp is evangeelsch-luthersch präägt un höört to dat Kaspel von de Severus-Kark in Oterndörp. För
Heernkoop is en lütten Oort in de Gemeen Lee (Samtgemeen Land Hadeln) in’n Landkreis Cuxhoben, Neddersassen. De Oort liggt in dat Siedland von Hadeln. Dat Water ut dat Rebeed warrt över en Nett ut Gravens afföhrt, dat an de Welster un an’n Olenbroker Kanaal anbunnen is. De Naveröörd sünd de Lee in’n Noorden, Kampen in’n Süüdoosten, Oosterwannen un Westerwannen in’n Süden un Füürsteed un Seehusen in’n Westen. Heernkoop höört to de -koop-Öörd. De Oort hett vör 1852 to dat Kaspelsgericht Lee in dat Land Hadeln tohöört un von 1852 af an to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort höört von öllers bi de Gemeen Lee mit bi. Heernkoop is evangeelsch-luthersch präägt un höört to dat Kaspel von de Nicolai-Kark in de Lee. För de Kathoolschen is de Hillig-Krüüz-Kark in Oterndörp tostännig. För Heernkoop is de freewillige Füürwehr Lee mit tostännig. De Straat dör Heernkoop löppt in’n Noordwesten an de Kreisstraat 10 ran un in’n Süüdoosten in de Lee an de Landsstraat 118. De L 118 geiht von dor in’n Noordoosten na Neenkarken un Oterndörp un in’n Süüdwesten över Wannen na
André Hahn is de Naam von André Hahn (* 1963), düütschen Politiker, André Hahn (* 1990), düütschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dreßel is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Dreßel. De Oort liggt in de Lümbörger Heid. Dat Water ut dat Rebeed flütt över Gravens in’n Noordoosten na’n Visselbeek, in’n Noordwesten över’n Hasselbeek na de Rodau un in’n Süüdwesten över’n Gohbeek af. De Naveröörd sünd Lürken in’n Noorden, Hainhorst, Wittörp un Grapenmöhlen in’n Noordoosten, Nindörp in’n Oosten, Jeddingen in’n Süüdoosten, de Hoff Tadel, Egenbossel un Sankt Pauli in’n Süden, Schepinkel in’n Süüdwesten, Odeweg un Geerkenhoff in’n Westen un Wittenmoor un Karkwals in’n Noordwesten. Dreßel kummt 1395 as Dresle toeerst in de Oorkunnen vör. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort weer fröher Deel von de Buurschop Jeddingen, hett von de Midd von dat 19. Johrhunnert af an denn
Düüsternheid (hoochdüütsch Düsternheide) is en lütten Oort, de to dat Dörp Riekenbossel in de Gemeen Karkwals (Samtgemeen Bootel) in’n Landkreis Rodenborg, Neddersassen, tohöört. En Deel von’n Oort höört ok to de Oortschop Wittörp in de Gemeen Visselhöövd. Dat Water ut dat Rebeed flütt över Gravens na’n Visselbeek un de Rodau hen af. De Naveröörd sünd Bootel in’n Noorden, Bretel un Nee-Bretel in’n Noordoosten, Hütthoff, Bookholt un Wittörp in’n Süüdoosten, Lürken in’n Süüdwesten, Riekenbossel in’n Westen un Hassel in’n Noordwesten. Düüsternheid is in dat 19. Johrhunnert as Siedlung nee anleggt worrn. De Oort hett vör 1885 to dat Amt Rodenborg tohöört. De Riekenbossler Deel hett to de Amtsvaagdie Karkwals höört un de Wittörper Deel to de Amtsvaagdie Visselhöövd. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort hett fröher to de Gemenen Riekenbossel un Wittörp tohöört. Mit de Gemeenreform in Neddersassen an’n 1. März 1974 is Riekenbossel Deel von de Gemeen Karkwals worrn un Wittörp von de Gemeen Visselhöövd. Riekenbossler Deel: Düüsternheid is evangeelsch-luthersch präägt un de Riekenbossler un Wittörper Deel höört all beid to dat Kaspel von de Johannis-Kark in Visselhöövd. För de Kathoolschen is in’n Riekenbossler
Delvendaal (hoochdüütsch Delventhal) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Schwitschen. De Oort liggt in de Lümbörger Heid. Dat Water ut dat Rebeed flütt över’n Swienkavenbeek na de Rodau hen af. De Naveröörd sünd Hiddingen in’n Noorden, Jürshoff, Drögenbossel un Behningen in’n Noordoosten, Eitze un Riepholm in’n Süüdoosten, Oddingen in’n Süden, Visselhöövd in’n Westen un Affwinkel, Wööstenhoff, Stölpenhoff, Hälßen un Schwitschen in’n Noordwesten. Delvendaal kummt 1327 as in curia Delvendale toeerst in de Oorkunnen vör. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort hett fröher to de Buurschop Schwitschen un later de Gemeen Schwitschen tohöört, de an’n 1. März 1974 mit de Gemeenreform in Neddersassen Deel von de Gemeen Visselhöövd worrn is. Sietdem höört Delvendaal binnen
Königshoff (hoochdüütsch Königshof) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Bleckwedel. De Oort liggt in de Lümbörger Heid. Dat Water ut dat Rebeed flütt över de Lehrde af. De Naveröörd sünd Tadel un Bleckwedel in’n Noorden, Jeddingen un Wehnsen in’n Noordoosten, Stellich in’n Oosten, Sievern un Idsen in’n Süden, Groten Heinz un Lehrden in’n Westen un Lüttjen Heinz, Egenbossel un Sankt Pauli in’n Noordwesten. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en grötteren Landkreis Rodenborg worrn. De Oort höört von öllers bi de Buurschop un later de Gemeen Bleckwedel mit bi, de an’n 1. März 1974 mit de Gemeenreform in Neddersassen Deel von de Gemeen Visselhöövd worrn is. Sietdem höört de Oort binnen de Gemeen to de Oortschop Bleckwedel. Königshoff is evangeelsch-luthersch präägt un höört
Billy Paul (* 1. Dezember 1934 as Paul Williams in Philadelphia, Pennsylvania; † 24. April 2016 in Blackwood, New Jersey) weer en US-amerikaansch Singer un spoodriek Vertreeder vun den so nömmten Phillysound – en besünner Utpräägen vun den Soul, de sück to Anfang vun de 1970er Johren dörsetten dee. Sien bekanntst Song weer Me and Mrs. Jones, de in‘ Dezember 1972 för dree Week Nr. 1 in den US-Popcharts war. Togliek weer de Song de eerste Nummer 1 för de Produzenten Kenny Gamble un Leon Huff un hör Philadelphia International Records-Label. Paul wunn mit dissen Song 1973 en Grammy in de Rubrik „Best männlich R&B-Künstler“. En anner bekannt Song vun hüm weer Only the Strong Survive van 1975. Insgesamt speel Paul 23 Alben in. Billy Paul weer siet 1967 verheiraadt un wurr Vader vun twee Kinner. He is in‘ April 2016 in dat Öller vun 81 Johren storven. "Me and Mrs. Jones" singer Billy Paul dies at age 81 Mehr Informatschonen to dissen Titel in: Bronson, Fred: The Billboard Book of Number One Hits. 3. överarbeit un utwiet Uplaag New York City, New York: Billboard Publications, 1992, S. 325 DNB-Katalog Billy Paul in de Internet Movie Database (engelsch) Paul bi
Wehnsen (hoochdüütsch Wehnsen) is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Wehnsen. De Oort liggt in de Lümbörger Heid. Dat Water ut dat Rebeed flütt över’n Wehnser Beek na de Lehrde hen af. De Naveröörd sünd Nindörp in’n Noorden, Visselhöövd in’n Noordoosten, Kedenborg, Griemen un Fahlbeek in’n Süüdoosten, Stellich un Bleckwedel in’n Süüdwesten, de Hoff Tadel in’n Westen un Jeddingen in’n Noordwesten. Wehnsen kummt toeerst as Wedensen in en Oorkunn vör, de ut de Tied von 1237 bet 1246 stammt. Bi Wehnsen hebbt sik fröher twee wichtige Postweeg drapen. De een von Stood na Hannover un de annere von Horborg na Neenborg un Ossenbrügge. An de Steed, an de sik de beiden Weeg drapen hebbt, steiht en Postmielensteen. De Siedlung Nee-Wehnsen mit acht Hüüs is 1927 in’n Noordoosten von de Wehnser Feldmark anleggt worrn. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg
Lehrden (hoochdüütsch Lehrden) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Bleckwedel. De Oort liggt in de Lümbörger Heid. Dat Water ut dat Rebeed flütt över de Lehrde af. De Naveröörd sünd Egenbossel, Sankt Pauli un de Hoff Tadel in’n Noorden, Bleckwedel un Jeddingen in’n Noordoosten, Königshoff un Stellich in’n Oosten, Sievern in’n Süüdoosten, Idsen in’n Süden, Hamwie’e un Groten Heinz in’n Süüdwesten un Lüttjen Heinz, Bennbössel un Schepinkel in’n Noordwesten. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort höört von öllers bi de Buurschop un later de Gemeen Bleckwedel mit bi, de an’n 1. März 1974 mit de Gemeenreform in Neddersassen Deel von de Gemeen Visselhöövd worrn is. Sietdem höört de Oort binnen de Gemeen to
Bendix (ok Benedix) is een plattdüütschen Vörnaam for Jungs. Besunners begäng is düsse Naam in Noordfreesland un up de noordfreeschen Eilannen. De Naam kümmt ut de latiensche Spraak. Bene heet goot un dictus is dat Partizip Perfekt Passiv vun dicere. Dat heet snacken. De beiden Wöör tohopen sünd dat eene Woort Benedictus. Dat heet goot spraken oder goot seggt. Bedüden deit dat soveel as Een, öber den een Segen spraken is oder Een, de segent is. As dat bi de Plattdüütschen begäng weer, is de Naam Bendix de korte Form vun den öllern latienschen Naam Benedictus. Plattdüütsche Naams sund jümmers afkört. Ut Benedictus is Bendix wurrn oder tominnst Benedix. Afkört: Benni, Bendix, Benz, Bene, Ben, Beno, Benno Skandinaavsch (däänsch/norweegsch/sweedsch): Benedikt, afkört: Bent, Bengt, Bendix, Bendik usw. engelsch: Bennett, Bennet franzöösch: Benoît hebrääsch : ברוך Baruch italieensch: Benedetto poolsch: Benedykt portugeesch: Bento spaansch: Benito Wofaken un woneem de Vörnaam in Düütschland vörkummt: Bendix Kiek ok nah bi de List vun plattdüütsche Vörnaams
Geoffrey Gurrumul Yunupingu (* 22. Januar 1971 in Galiwin'ku, Elcho Island, Northern Territory; † 25. Juli 2017 in Tiwi, Darwin) weer en austraalschen Musiker un Songwriter ut dat Aborigines-Volk von de Yolngu. Yunupingu is 1971 as Söhn von Ganyinurra (Daisy) and Nyambi (Terry) Yunupingu in Galiwin'ku op Elcho Island vör de Küst von Arnhemland in’n Noorden von Australien boren. De Familie höört to’n Gumatj-Klan von de Yolngu. Gurrumul weer sien traditionellen Naam bi sien Volk, ünner den he ok as Musiker optreden is. Yunupingu weer al von Geboort an blind. He weer nich op de School un hett ok nich veel Engelsch snackt. He hett sik sülvs bibröcht Didgeridoo, Keyboard, Slagtüüg un Gitarr to spelen. Von 1992 af an weer he Slagtüügspeler bi de Band Yothu Yindi, de sien Broder Mandawuy Yunupingu 1986 grünnt harr. Later weer he ok Maat von de Saltwater Band. Yunupingu hett siene Leder bet op en poor Utnahmen in siene Moderspraak Yolngu schreven un sungen. Dorbi hett he sik mit de Geschicht un de Traditschonen von sien Volk uteneensett un versöcht jem weddertogeven. Sien Markenteken weer siene helle Stimm, de in de Medien faken as Engelsstimm beschreven worrn is. Sien eerst Soloalbum Gurrumul weer 2008
Dat Good Bookholt (hoochdüütsch Gut Buchholz) weer en Eddelgood in dat Dörp Bookholt (vondaag in de Gemeen Visselhöövd in’n Landkreis Rodenborg, Neddersassen). Dat Good Bookholt hett fröher de Familie von Schlepegrell tohöört. Dat Goodshuus, en Fackwarkhuus mit twee Etaaschen, is in dat 17. Johrhunnert boot worrn. 1820 is de Mannslien utstorven un dat Good is an en Grootdochter gahn, de mit en Major von Reiche verheiraadt weer. Bi de Familie von Reiche is dat Good bet 1891 bleven. In dat Johr hett Maximilian von de Kedenborg dat Good köfft. He hett dat Good aver blots en poor Johr behollen un hett dat denn an de Buurn von Bookholt verköfft. En Rest von dat Good mit 80 Morgen Land is 1908 an Diedrich Bremer verköfft worrn. Dat Goodshuus weer so brockfällig, dat dat afreten worrn is. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. Dat Good leeg fröher in de Buurschop Bookholt, weer aver nich Deel von en Gemeen; as Eddelgood weer dat exemt. Eerst later is dat Good denn Deel von de Gemeen Bookholt worrn. Dat Good is evangeelsch-luthersch präägt un höört to dat Kaspel von de
Oddingen is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort tohoop mit Riepholm de polietsche Oortschop Oddingen. De Oort liggt in de Lümbörger Heid. Dat Water ut dat Rebeed flütt över de Warnau af, de hier Sneebeek nöömt warrt. In’n Süüdwesten von dat Dörp liggt dat Naturschuulrebeed Oddinger Ossenmoor. De Naveröörd sünd Delvendaal in’n Noorden, Riepholm un Eitze in’n Noordoosten, Frielingen un Wolten in’n Oosten, Bommelsen un Löverschen in’n Süüdoosten, Meyerhoff un Ohrsen in’n Süden, Hilligensehl un Kedenborg in’n Süüdwesten un Visselhöövd in’n Noordwesten. Oddingen kummt an’n 11. Oktober 937 as Ottingha toeerst in de Oorkunnen vör, as König Otto I. Besitt in dat Dörp an de Kark in Meideborg schenkt. De Schossee von Visselhöövd na Derpmark (vondaag de Bundsstraat 440) is 1875/1876 utboot worrn. Oddingen leeg fröher an de Grenz von dat Stift Veern na dat Förstendom Lümborg. An’n 29. September 1991 is ünner Leid von’n Kreisarchäoloog Wolf-Dieter Tempel en Grenzsteen opstellt worrn, de de Original-Grenzsteen nabillt is, de 1576 de Veerner Bischop Eberhard hett opstellen laten. Lange Tied harr Oddingen keen Stratennaams. De Hüüs weren dör dat ganze Dörp dörnummereert. Dat hett sik an’n 1. Januar 2017 ännert, dat sik
Ottingen is de hoochdüütsche Naam von Oddingen, Oort in de Gemeen Visselhöövd in’n Landkreis Rodenborg, Neddersassen, Ottange, Gemeen in dat Département Moselle, Frankriek. Kiek ok bi: Oettingen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Benedix betekent Benedix, plattdüütschen Vörnaam. Benedix is de Familiennaam von Anton Benedix (* 1993), düütschen Radsportler, Bernd Benedix (1943–2013), düütschen Bildhauer, Erich Heinz Benedix (1914–1983), düütschen Botaniker un Mykoloog, Georg Benedix (1876–1970), düütschen Sportfunkschonär, Gode Benedix (* 1962), düütschen Schauspeler, Hugo Benedix (1836–1917), düütschen Schauspeler, Peter Benedix (1877–1954), düütschen Schriever, Peter Benedix (* 1980), düütschen Dokumentarfilmer, Roderich Benedix (1811–1873), düütschen Dramatiker, Thomas Benedix, DJ un Toontechniker, Ursula Benedix (1922–2014), düütsche Politikerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Raadhuus Buxthu liggt in de Binnenstadt von Buxthu an de Eck von de Lange Straat un de Brede Straat. Dat Raadhuus weer de Sitt von de Verwaltung von de Gemeen Buxthu un is 1913/1914 boot worrn. Dat Raadhuus von Buxthu dükert 1303 toeerst in ole Oorkunnen op. Düsse eerste Bo is bi en Brand 1405 afbrennt un 1408 nee boot worrn. Dat is tohoop mit 42 annere Hüüs bi’n Groten Stadtbrand an’n 14. August 1911 wedder afbrennt. Na’n Brand is dat hüdige Raadhuus von’n Architekt Alfred Sasse ut Hannover in’n Stil von de Heimatschutzarchitektur nee boot worrn. De Botied weer von 1913 bet 1914. Dat is en Backsteengebüüd mit en polygonalen Ecktoorn. Dat Raadhuus weer dör de wussen Verwaltungsopgaven in dat 20. Johrhunnert to lütt un de Stadtverwaltung is över verscheden Standöörd verdeelt ween. In de Bahnhoffstraat 7 is denn in’n November 2010 dat ne’e Stadthuus inwieht worrn, in dat de Verwaltung an en zentralen Oort tohooptagen worrn is. In dat ole Raadhuus in de Binnenstadt sünd nu de Stadtinfo, dat Stadtmarketing, de Weertschopsförderung un dat Kulturbüro ünnerbrocht. Raadhuus Buxthu. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 29′ N, 9° 42′ O
Bookholt (hoochdüütsch Buchholz) is en Dörp in de Gemeen Visselhöövd in’n Landkreis Rodenborg, Neddersassen. De Oort billt binnen de Gemeen de polietsche Oortschop Bookholt. To Bookholt höört ok de lüttjen Öörd Affwinkel un Wööstenhoff mit bi. De Oort liggt in de Lümbörger Heid. Dat Water ut dat Rebeed flütt över’n Visselbeek af. De Naveröörd sünd Hütthoff in’n Noorden, Roosbrook un Moordörp in’n Noordoosten, Hiddingen, Schwitschen un Hälßen in’n Süüdoosten, Stölpenhoff, Affwinkel, Wööstenhoff, Visselhöövd un Nindörp in’n Süden, Wittörp in’n Westen un Düüsternheid, Bretel un Nee-Bretel in’n Noordwesten. In Bookholt leeg dat Good Bookholt, dat fröher de Familie von Schlepegrell tohöört hett. Üm de Johrhunnertwenn von dat 19. to dat 20. Johrhunnert hebbt de Bookholter Buurn dat Good opköfft. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort hett fröher tohoop mit Affwinkel,